Държавен вестник, бр. 12, 2026 г., стр. 5

БРОЙ  12	
Д Ъ Р Ж А В Е Н  В Е С Т Н И К 	
СТР.  5  
предназначена за разполагане на електронни 
съобщителни мрежи и приемно-предавателни 
станции.
Министър-председател: 
Росен Желязков
Главен секретар на Министерския съвет: 
Габриела Козарева
НАРЕДБА
за правилата и нормите за проектиране, из­
граждане и премахване на физическа инфра­
структура, предназначена за разполагане на 
електронни съобщителни мрежи и приемно-
предавателни станции
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят пра­
вилата и нормите за проектиране, изграждане 
и премахване на физическа инфраструктура, 
предназначена за разполагане на електронни 
съобщителни мрежи и на приемно-предава­
телни станции.
(2) Наредбата се прилага за физическа 
инфраструктура, предназначена за разполага­
не на електронни съобщителни мрежи и на 
приемно-предавателни станции в границите 
на урбанизираните територии и извън тях.
(3) Наредбата се прилага и за проектиране, 
изграждане и премахване на физическа ин­
фраструктура, предназначена за разполагане 
и на други радиосъоръжения по смисъла на 
§ 1, т. 56 от допълнителните разпоредби на 
Закона за електронните съобщения.
Чл. 2. Наредбата не се прилага за фи­
зическа инфраструктура, предназначена за 
разполагане на:
1. електронни съобщителни мрежи и при­
лежащата им инфраструктура, предназначени 
за осигуряване на движението на влаковете 
и за дистанционно управление на електро­
енергийните съоръжения в железопътната 
инфраструктура;
2. електронни съобщителни мрежи и при­
лежащата им инфраструктура, изграждани 
като подводни във вътрешните морски води 
и териториалното море;
3. електронни съобщителни мрежи и при­
лежащата им инфраструктура, изграждани 
чрез оптичен съобщителен кабел в подземни 
съоръжения и на стълбовете на въздушните 
електропроводни линии за ниско, средно и 
високо напрежение, предназначени за дистан­
ционно управление на електроенергийните 
съоръжения от електроразпределителните и 
електропреносната мрежа.
Чл. 3. Физическата инфраструктура, пред­
назначена за разполагане на електронни съоб­
щителни мрежи и на приемно-предавателни 
станции, се категоризира, проектира, изграж­
да, премахва и, когато е приложимо, въвежда 
в експлоатация съгласно изискванията на 
Закона за устройство на територията, Закона 
за електронните съобщителни мрежи и физи­
ческа инфраструктура, Закона за техническите 
изисквания към продуктите и подзаконовите 
актове по тяхното прилагане, както и другите 
закони и подзаконови нормативни актове, 
уреждащи посочените дейности, свързани с 
физическа инфраструктура.
Чл. 4. (1) По време на строителството на 
физическа инфраструктура, предназначена 
за разполагане на електронни съобщителни 
мрежи и на приемно-предавателни станции, 
възложителят предприема мерки за ограни­
чаване на затрудненията при ползването на 
имотите по предназначението им.
(2) Мерките по ал. 1 се съгласуват със 
собственика или от ползвателя на имотите.
(3) По време на изграждането на физи­
ческа инфраструктура, предназначена за 
разполагане на електронни съобщителни 
мрежи и на приемно-предавателни станции, 
възложителят предприема мерки за защита 
на околната среда, недопускане на щети или 
тяхното ограничаване.
Чл. 5. При проектирането и изграждането 
на физическа инфраструктура, предназначена 
за разполагане на електронни съобщителни 
мрежи и на приемно-предавателни станции, 
се отчита възможността за бъдещото развитие 
на електронните съобщителни мрежи, както 
и се осигурява възможност за съвместното 
є използване от предприятия, предоставящи 
обществени електронни съобщителни мрежи 
и/или услуги, когато това се изисква от нор­
мативен или административен акт.
Чл. 6. По време на изграждането на фи­
зическата инфраструктура се осигуряват 
здравословни и безопасни условия на труд 
при спазване изискванията на Наредба № 2 
от 2004 г. за минималните изисквания за 
здравословни и безопасни условия на труд 
при извършване на строителни и монтажни 
работи (ДВ, бр. 37 от 2004 г.).
Чл. 7. (1) Контролът по време на строи­
телството на физическата инфраструктура се 
осъществява от:
1. лицето, упражняващо строителен над­
зор, при условията на Закона за устройство 
на територията – за строежи, които подлежат 
на строителен надзор;
2. техническия ръководител;
3. проектанта – в съответствие с договора 
за авторски надзор;
4. други контролни органи, оправомощени 
със закон да извършват контрол по време на 
изпълнението на строителството.
(2) При изграждане на физическата ин­
фраструктура и при завършване на отделни 
етапи от него се извършват проверки и из­
питвания в съответствие с изискванията на 
приложимото законодателство и технически 
спецификации.